text: [{"text_idx": "#000001", "text": "Gusto natong ipahinumdom sa tanang mga MCOs nga ang taripa sa MORESCO-1 striktong ginapasubay ug gina-regulate sa Energy Regulatory Commission (ERC). Maong ang atuang Power Bill Computation naka-base sa mga balaud nga gina-pagawas sa ERC, kung diin:"}, {"text_idx": "#000002", "text": "1. GENERATION, TRANSMISSION ug GOVERNMENT CHARGES \u2013 Ihan-ay kini isip mga \u201cPass-Through Costs\u201d. Tungod kay ang MORESCO-1 usa ka non-stock, non-profit, service oriented nga kooperatiba sa serbisyo sa kuryente, dili kita pwede magpa-tubo. Kung unsa gayud ang tinuod ug tataw nga palit sa pag-angkat sa kuryente gikan sa mga Power Generation Companies, mga gasto sa atong pag-gamit sa mga High Voltage Power Lines sa NGCP para maabot ang gipang-angkat nga kuryente ni MORESCO-1 sa iyang mga substations ug ang buluwisan sa kuryente, mao lamang sab ang sukton ug walay bisan pila ka sentimo nga nadugang."}, {"text_idx": "#000004", "text": "Atong natagamtam karun ang pwerhisyo sa kataas sa balor sa kuryente nga gipasa ngadto sa mga konsumante niini. Sa miaging semana, gipahigayon ang usa ka press conference nga eksaktong gi-mantala nga \u201cPresyo sa Kuryente : AltaPresyon sa Konsumante\u201d diin gi-explain sa nagkadaiyang mga speakers ngano gayud nga taas kaayo ang atong power rates sa pipila na nga nangagi nga bulan."}, {"text_idx": "#000005", "text": "Ang gasto sa pag\u2019generate sa kuryente mopaingun sa generation charge. Mao nga, sa gidak-on sa bahin sa coal sa generation mix, ang epekto niini sa generation charge, taas ug dako usab."}, {"text_idx": "#000006", "text": "Samtang ang presyo sa COAL motaas, pwede ra usab ang presyo sa elektrisidad dili muuban ug taas kay aduna pay ubang hinungdan nga kini mausab, sama sama sa COAL INVENTORY sa ubang planta sa kuryente, pag-usab sa generation mix, system and policy changes and developments ug daghan pang uban."}]